
Cylch 2 Astudiaethau Craidd: Y Dysgwr: pwy ydw i’n ei addysgu?
Teitl: Dewiswch ymyrraeth sydd yn cefnogi dysgu a datblygiad disgybl/grwp o ddisgyblion. Adfyfyriwch yn feirniadol ar ei botensial i sicrhau cynnydd disgyblion ar heriau posib all ymddangos.

Targedau
	Targed
	Sut ydw i wedi cwrdd â fy nharged?

	Cefnogi pob pwynt gyda llenyddiaeth er mwyn gwella eich sgiliau dadansoddi beirniadol.
	Darllen yn ddyfnach a chefnogi pob pwynt gyda llenyddiaeth. 

	Prawf darllen pob brawddeg i sicrhau bod yn gwneud synnwyr. 
	Edrych dros fy ngwaith i sicrhau bod dim camgymeriadau a bod popeth yn gwneud synnwyr.

	Gwella eich sgiliau cyfeirnodi, e.e. rhestr cyfeirnodi- angen nodi man cyhoeddi cyhoeddwr wrth gyfeirnodi llyfr. 
	Defnyddio llawlyfr cyfeirnodi i sicrhau fy mod i’n cyfeirnodi yn gywir.



Nodau ac amcanion
Nod 1: Dewis unigolyn sydd angen cymorth gyda’i dysgu ac egluro sut ydw i’n bwriadu targedu ac ymchwilio mewn i hyn trwy gefnogi’n llenyddol. 
Amcan 1: Ymchwilio’n eang ac yn ddwfn mewn i’r agwedd o ddysgu sydd angen cymorth. Cynnwys pwyntiau o safbwyntiau gwahanol trwy gefnogi nhw a llenyddiaeth. 
Nod 2: Trafod gwahanol ddulliau gall helpu gyda datblygiad y plentyn yma.  
Amcan 2: Ymchwilio mewn i wahanol strategaethau neu sôn am strategaethau o brofiad personol gall cefnogi datblygiad y plentyn. 
Nod 3: Gwerthuso’r ymyrraeth yn feirniadol.
Amcan 3: Gwerthuso trwy ystyried y rhinweddau cadarnhaol a’r agweddau negyddol gall codi wrth weithredu. 


Cyflwyniad
    I ddechrau, nod yr aseiniad yma yw ymchwilio mewn i blentyn o’ch dewis sydd ag anghenion dysgu a dewis ymyrraeth sydd yn cefnogi dysgu a datblygiad y disgybl gan adlewyrchu’n feirniadol ar ei botensial ar heriau gall codi yn ystod hyn. Cyn cychwyn ar yr aseiniad yma, dewisais i ddisgybl o frodiad personol sydd ag anghenion dysgu ychwanegol. Enw’r plentyn rydw i wedi dewis yw Aled o flwyddyn 3 ac mae ef ar y sbectrwm Awtistiaeth. Diffinia Shore (2021) Awtistiaeth fel anhwylder sydd yn cyfeirio at amrywiaeth eang o amodau sydd yn cael eu nodweddu gan sgiliau cymdeithasu, ymddygiad ailadroddus, araith a chyfathrebu di-eiriau (Shore, 2021). Mae Awtistiaeth yn effeithio dros 700,000 o bobl yn y Deyrnas Unedig sef 1 ym mhob 100 (National Autistic Society, 2021). Golyga hyn bod ef yn frwydrau cyfathrebu, gwrando a siarad gydag eraill. Weithiau mae’n gwneud symudiadau gwahanol er enghraifft chwifio dwylo neu siglo yn nol ac ymlaen. 
    Daw Aled o gartref un rhiant lle mae’n byw gyda’i fam yn unig gan nad oes ganddo frodyr neu chwiorydd ganddo ac nid yw’r tad yn cadw cysylltiad. Mae Aled yn un o’r plentyn ifancaf yn ei flwyddyn ac yn gweithio ar gam gynnydd un ar y cwricwlwm i Gymru ar y foment. Yn yr ysgol mae Aled angen aelod o staff gydag ef ar bob adeg o’r diwrnod i sicrhau bod yn cael cymorth gyda gwaith ysgol a bod yn ymddwyn y gorau gallaf. Yn ystod amser egwyl dydy Aled ddim yn ymuno mewn gyda sgyrsiau na gemau gyda phlant eraill yn ei ddosbarth ac yn tueddu treulio ei amser egwyl a chinio ar ben ei hunain. Fel dywed Ryder (2013) mae Awtistiaeth yn effeithio ar y modd mae’r plentyn yn cyfathrebu ac yn creu perthnasoedd gyda phobl eraill (Ryder, 2013, t.29). Yn ychwanegol dydy ef ddim yn ymdopi’n dda gyda derbyn stwr oddi wrth aelod o staff ac yn dechrau mynd yn drist neu’n grac. Ar y llaw arall mae gan Aled cof arbennig o dda ac yn cymryd llawer o ddiddordeb mewn gwahanol geir a pha rif ty mae pobl yn byw ynddo. Er bod angen i Aled datblygu ei ymddygiad a gwaith academaidd, rydw i am ganolbwyntio ar ei datblygiad cymdeithasol yn ystod yr aseiniad yma.
    Ar ôl llawer o ystyriaeth, yr ymyrraeth dewisaf i yw therapi lego. Cafodd Therapi Lego eu datblygu gan niwroseicolegydd Dan LeGoff yn y 1990au (Seath, 2021). Yng ngeiriau Songara (2014) Therapi Lego yw ymyrraeth sydd wedi cael eu creu i’r ysgolion dod i’r amlwg i gymorth plant sydd ag Awtistiaeth gyda’i anawsterau cymdeithasu (Songara, 2014, t.1). Y rheswm am hyn yw oherwydd mae Aled yn osgoi cymdeithasu gyda phlant eraill oherwydd nad ydy yn sicr sut i wneud hyn a gallaf deimlo’n unig yn ystod amser egwyl. Bydd Therapi Lego yn helpu Aled i ddatblygu sgiliau cymdeithasu er mwyn gwella ei ffordd o siarad a chwarae gydag aelodau arall o’r dosbarth. 

Prif gorff
Yn ystod yr adran yma o fy aseiniad, yn gyntaf byddaf yn trafod yr ymyrraeth dewisais mewn mwy o ddyfnder trwy esbonio sut byddai’n gweithredu hyn, sut mae plant yn dysgu o fewn yr ymyrraeth ar effaith mae’n cael ar ymddygiad a lles y plentyn. Yn ail byddaf yn esbonio pwysigrwydd dilyniant mewn dysgu gyda’r disgwyliadau’r cwricwlwm. Yna yn olaf byddaf yn gwerthuso fy ymyrraeth trwy sôn am gryfderau, gyfyngiadau a goblygiadau ar gyfer addysgu a dysgu. 
Sut mae plant yn dysgu o fewn Therapi Lego?
    Fel y cyfeiriwyd yn fy nghyflwyniad, Therapi Lego yw ymyrraeth sydd yn ffocysu’n benodol ar ddatblygu sgiliau cymdeithasu plant sydd ag Awtistiaeth (LeGoff, 2004). Yn ogystal â hyn dywed Wang (2013) mae Therapi Lego yn helpu’r plant dysgu sut i gymryd tro, rhannu gydag eraill a datrys problemau (Wang, 2013). Mae plant sydd ag Awtistiaeth tueddu chwarae yn annibynnol yn lle chwarae gydag eraill (Lindsay, 2016) felly trwy fynychu yn sesiynau Therapi Lego bydden nhw yn cael y profiad o weithio gyda phlant eraill mewn amgylchedd hamddenol yn gwneud rhywbeth maen nhw yn mwynhau. Hefyd, mae Therapi Lego yn helpu gwella sgiliau trefnu a chynllunio a’r cof (SLT for Kids, 2021). Mae hyn yn hanfodol i blant sydd ag Awtistiaeth oherwydd maen nhw allu cael trafferth trefnu a chynllunio. Dywed Guerts (2017) bod plant ag Awtistiaeth yn cael anhawster trefnu ei bywydau pob dydd a chynnal gweithgareddau, yn enwedig gweithgareddau cymdeithasu, a gweld en anodd ymdopi gydag amser sydd heb ei reoleiddio (Guerts, 2017, t.3). Cefnoga Sumiyoshi (2011) â hyn trwy ddweud bod plant sydd ag Awtistiaeth yn gweld en anodd i drefnu gwybodaeth a phrosesu gwybodaeth ynghlyn a wahanol bynciau (Sumiyoshi, 2011, t.253) felly bydd trafod ac adeiladu Lego gyda phlant eraill yn fudd enfawr iddyn nhw. Yn ychwanegol, pwysleisia Ross (2014) ar yr effaith mae profiad o gymdeithasu yn cael ar allu plant i gymryd tro a rhannu (Ross, 2014, t.169). Felly yn amlwg bydd cydweithio gydag eraill yn ystod sesiynau Therapi Lego yn helpu nhw dysgu sut i rannu a chymryd tro ac yna bydd hyn yn effaith positif ar ei bywyd ysgol a pob dydd.  
    Felly sut ydy Therapi Lego yn cael eu gweithredu? Bydd gan bob cyfranogwyr rôl benodol sef naillai adeiladwyr, peiriannydd neu gyflenwr lle bydd angen iddyn nhw ddilyn y rheolau sydd wedi’i alinio i’r swydd yna. Bydd y sesiwn yn parhau am tua 60-90 munud (LeGoff, 2004). Yn ystod y sesiwn bydd y plant yn disgwyl i gymryd tro wrth gyfnewid blociau Lego, gwneud cychwyniadau cymdeithasol fel holi cwestiynau i aelodau arall yn y grwp ac ymateb cwestiynau mae plant yn holi nhw (Barakova, 2014, t.700). Cysyllta hyn gyda’r cwricwlwm trawsgwricwlaidd i Gymru (2008) ag un o’r nodweddion yn cam gynnydd dau, sef y cam nesaf mae Aled anelu tuag at, yn y fframwaith llythrennedd a rhifedd sef ‘Rwy’n dechrau gofyn ac ateb cwestiynau am yr hyn a ddywedwyd/a glywyd/a welwyd’ (Llywodraeth Cymru, 2020). 
    Mae Therapi Lego yn cael effaith positif ar lawer o wahanol agweddau er enghraifft ymddygiad, lles a sgiliau cyfathrebu. Dywed Strath (2010) gwelodd hi wahaniaeth positif yn enwedig mewn ymddygiad plant ar ôl iddyn nhw gyfranogi mewn sesiynau Therapi Lego (Strath, 2010, t.2). Cytuna Lindsay (2017) a hyn oherwydd pwysleisia hi ar effeithrwydd Therapi Lego gan ddweud wrth i’r plant ffocysu ar y Lego maen nhw’n tueddu cyfathrebu ac ymddwyn yn well gyda phlant eraill o’i gwmpas (Lindsay, 2017, t.173). Eto cyfeiria hyn yn ôl i’r cwricwlwm i Gymru (2008) gydag amcan yn yr adran siarad gydweithredol cam gynnydd dau sef ‘Rwy’n gallu siarad yn bwrpasol i gyfrannu at drafodaeth grwp, gan rannu syniadau a gwybodaeth’ (Llywodraeth Cymru, 2008). Ym mhellach nododd Sherman (2006) bod wrth i’r plant mynychu i’r sesiynau hyn maen nhw’n addasu’r ffordd maen nhw’n ymddwyn yn ystod y Therapi ac mewn bywyd pob dydd. Dywedodd bod hyn yn glir i weld o’r ffordd maen nhw yn ymddwyn pan maen nhw yng nghwmni plant neu bobl eraill gan fod nhw yn fwy ymwybodol o sut i gymryd rhan mewn sgyrsiau neu gemau (Sherman, 2006, t.317). 
    Caiff effaith positif ar les y plant hefyd gan mae astudiaethau yn dangos bod Therapi Lego gallu gwella perthynas gyda’i theulu a ffrindiau (Peckett, 2016, t.880). Cytuna HSR Psychology (2021) a hyn oherwydd rhestron nhw’r buddion o fynychu yn sesiynau Therapi Lego. Roedd hyn yn cynnwys adnabod a mynegi ei theimladau, cael teimlad o falchder ar ôl iddyn nhw gwblhau rhywbeth am y tro cyntaf a chreu ffrindiau a pherthnasoedd newydd (HSR Psychology, 2021). Mae Therapi Lego yn cael effaith positif ar fywyd ysgol y plentyn gan fod nhw yn cymdeithasu yn fwy gyda’i chyd-ddisgyblion gyda’r sgiliau cymdeithasu maen nhw wedi magu ac ymarfer yn ystod y sesiynau ac yna maen nhw’n teimlo’n llai unig. Cefnoga Varley (2019) a hyn gan ddywed hi fod Therapi Lego yn defnyddio chwarae mewn grwp i annog perthnasoedd rhwng y plant a dysgu cymdeithasol. Fel canlyniad o hyn mae’r plant yn teimlo’n fwy cyfforddus yn rhyngweithio gyda phlant eraill ac yna yn osgoi ynysu cymdeithasol (Varley, 2019, t.2).
    Trwy ymarfer ei sgiliau cymdeithasu yn ystod y sesiynau yma bydd y plant yn fwy tebygol o ryngweithio gyda phlant eraill trwy chwarae cydweithredol (Raising children, 2020). Gwelwn fod Therapi Lego yn llwyddiannus gyda helpu plant gydag Awtistiaeth i gymdeithasu gydag eraill. Cytuna LeGoff (2004) a hyn oherwydd adroddodd ef ddigwyddiad lle’r oedd dau o blant sydd byth wedi siarad o’r blaen wedi cymryd rhan yn sesiwn Therapi Lego. Gwelodd wrth fod y plant yn ffocysu ar y Lego roedden nhw yn cydweithio a chyfrannu yn llawn tuag at y dasg wrth gymryd tro a rhoi cyfarwyddiadau i’w gilydd. Hefyd, dechreuon nhw wneud cyswllt llygaid a defnyddio enwau ei gilydd wrth gyfathrebu (LeGoff, 2004, t.558-559). Astudiodd Pang (2010) yr effaith caiff Therapi Lego ar blant a dywed bod ar ôl iddyn nhw fynychu yn y sesiynau maen nhw yn cynnwys ei hun mewn sgyrsiau a gallu esbonio gwybodaeth ynghlyn a phynciau gwahanol neu brofiadau maen nhw wedi cael yn well ac mewn mwy o fanylder nag o’r blaen (Pang, 2010, t.7). 
   Wrth i Aled datblygu ei sgiliau cymdeithasol mae’n cwrdd ag amcan un o’r 4 diben sef bod yn ddinasyddion egwyddorol a gwybodus. Noda’r Llywodraeth Cymru (2020) y nodweddion ar gyfer y diben yma bydd Aled yn anelu i gwrdd â sef ‘deall ac yn ystyried effaith eu gweithredoedd wrth ddewis a gweithredu’ a ‘trafod materion cyfoes ar sail eu gwybodaeth a’u gwerthoedd’ (Llywodraeth Cymru, 2020). Creodd y Llywodraeth Cymru (2020) y 4 diben er mwyn paratoi’r disgyblion ar gyfer y byd o’i gwmpas ac i roi ystod eang o ddysgu ac addysgu o fewn y cwricwlwm (Llywodraeth Cymru, 2020). Clyma Therapi Lego mewn gyda’r diben yma oherwydd amcan yr ymyrraeth yw datblygu sgiliau cymdeithasol plant sydd ag Awtistiaeth (Songara, 2014, t.1). Mae’r cyfranogiad y 4 diben yn y cwricwlwm yn fudd i Aled oherwydd mae’n rhoi’r cyfle iddo ef datblygu amrywiaeth o sgiliau gwahanol sydd ddim yn cael eu cynnwys yn y cwricwlwm a galluogi ef mynychu mewn gweithgareddau corfforol a gwybyddol fydd yn fwy addas ar gyfer ef. 
Pam mae dilyniant mewn dysgu yn bwysig?
    Fel gwnes i gyffwrdd arno yn fy mhrif gorff, mae Aled yn gweithio ar gam gynnydd un ar hyn o bryd ac yn anelu i gyrraedd gam gynnydd dau. Mae cynnydd yn golygu i symud ymlaen a datblygu cam uwch a gwell (Webster, 2021). Mae’n hanfodol bod Aled, yn union fel pob disgybl, yn cael rhywbeth i anelu ato yn ei gwaith er mwyn iddyn nhw weithio’n galed i gyrraedd y cam nesaf (Mosher, 2011, t.1). Cytuna Gallacher (2019) a hyn oherwydd dywed ef mae dilyniant o fewn y cwricwlwm yn bwysig er mwyn sicrhau mae’n blentyn yn datblygu’r holl sgiliau sydd ei disgwyl iddyn nhw ddatblygu erbyn pob cam gynnydd (Gallacher, 2019, t.10). Yn amlwg, bydd datblygiad Aled yn wahanol i ddatblygiad plant eraill oherwydd mae ganddo ef anhawster dysgu felly gall gymryd mwy o dasgau gwaith ac amser iddo ef cyrraedd y cam nesaf. Cefnoga Ryder (2013) a hyn oherwydd dywed hi fod plant sydd ag Awtistiaeth angen amrywiaeth o wahanol gyfleoedd i ddatblygu ei sgiliau o fewn y cwricwlwm (Ryder, 2013, t.30). Bydd Therapi Lego yn rhoi’r gefnogaeth ychwanegol i Aled er mwyn rhoi’r cyfle gorau iddo ef cyrraedd beth mae’n anelu tuag at. 
    Edrycha Shavelson (2012) ar ddilyniant o safbwynt arall oherwydd dywed ef ni all hyn digwydd heb gyfraniad ac arweiniaeth yr athrawon ac ymdrech y disgybl yn gweithio gyda’i gilydd. Nododd ef hefyd bod dilyn amcanion y cwricwlwm yn paratoi’r disgyblion ar gyfer llwyddiant (Shavelson, 2012, t.5). Noda Hokayem (2019) bod angen ystyried ym mhle mae’r plentyn yn dysgu, y cyfnod maen nhw’n dysgu ar amgylchedd er mwyn sicrhau bod ganddyn nhw’r cyfle gorau i gyrraedd ble maen nhw’n anelu i gyrraedd ar y cwricwlwm (Hokayem, 2019, t.1208). Mae’n bwysig i’r athrawon cadw cofnod o ddatblygiad y plentyn yn enwedig gyda phlant fel Aled oherwydd dywed (Pavlovic, 2021) bod plant sydd ag Awtistiaeth yn datblygu ei sgiliau trefnu a meddwl yn arafach nag plant sydd heb anhawster dysgu (Pavlovic, 2021, t.2). Felly, mae hyn eto yn cefnogi’r ffaith bydd Therapi Lego yn gefnogaeth ychwanegol bydd yn helpu Aled a’i datblygiad sgiliau yma. Cytuna Estyn (2018) a hyn oherwydd dwedent nhw fod dilyniant mewn dysgu yn hanfodol oherwydd mae’n rhoi golwg glir i beth mae’r plentyn wedi cyflawni a beth allen nhw symud ymlaen i wneud y tro nesaf. Hefyd, nodant nhw fod cymorth ychwanegol yn cael ei chynnig ar gyfer plant sydd tu ôl gyda’i gwaith i sicrhau bod nhw yn cyrraedd ei photensial llawn (Estyn, 2018) sydd yn union beth mae Therapi Lego yn cynnig. Esbonia i sut rydw i am weithredu fy ymyrraeth yn y bennod nesaf. Noda MacConville (2010) pwynt pwysig trwy ddweud rhaid “achub ar gylfleoedd i ganmol y plentyn a dathlu llwyddiant” (MacConville, 2010, t.93-94).
Sut byddai’n gweithredu fy ymyrraeth?
    Bydd y sesiynau Therapi Lego yn cael eu gweithredu’r o fewn yr ysgol tu allan i oriau’r ysgol unwaith yr wythnos. Y rheswm amdano hyn yw oherwydd bydd Aled yn gyfarwydd gyda’r ysgol ar ystafelloedd felly bydd dim llawer o newid yn cael ei chynnwys. Teimlaf fod hyn yn bwysig er mwyn sicrhau bod y sesiynau yn brofiad positif a phleserus i Aled felly bydd ef yn edrych ymlaen atyn nhw. Cefnoga’r National Autistic Society (2020) a hyn oherwydd dwedant nhw fod plant sydd ag Awtistiaeth ddim yn hoffi newid mewn ei diwrnod neu weithgareddau arferol a gall hyd yn oed newid man iawn achosi trallod iddyn nhw (National Autistic Society, 2020). Ar yr un llaw, nododd Jolliffe (1992) bod realiti i berson sydd ag Awtistiaeth yn ddryslyd ar eu hun fel er enghraifft synau, llefydd gwahanol a rhyngweithio gyda phobl (Jolliffe, 1992, t.137) felly bydd gosod trefniadau a chadw popeth mor gyfredol i Aled ac sy’n bosib yn help mawr iddo ef. Bydd pump o blant yn cymryd rhan yn y sesiynau a bydden nhw yn parhau am 60 munud er mwyn rhoi digon o amser i’r plant cyflawni’r amcanion y sesiwn sef rhyngweithio gyda phlant arall, gwneud cychwyniadau cymdeithasol fel holi cwestiynau i aelodau arall yn y grwp ac ymateb cwestiynau mae plant yn holi nhw (Barakova, 2014, t.700). Eto mae hyn yn debyg i hyd wersi Aled yn ystod y diwrnod ysgol felly bydd ef yn gyfarwydd a gweithio am y cyfnod hwn o amser. 
    Bydd yna tri athro neu athrawes sydd yn aelod o staff yn yr ysgol yn cymryd y sesiynau Therapi Lego er mwyn sicrhau bod digon o gymorth ar gyfer y plant. Mi fydd yn aelod o staff yn gyfrifol ar gyfer trefnu ac addysgu yn ystod y sesiynau. Credaf bydd yn syniad da hefyd i’r athrawes sydd yn gofalu amdano Aled pob dydd mewn ysgol i fynychu’r sesiynau fel un aelod o staff oherwydd nid yn unig bydd Aled yn gyfarwydd a gweithio gyda hi ond bydd yr athrawes gydag ymwybyddiaeth a dealltwriaeth o sut mae Aled yn ymateb i sefyllfaoedd gwahanol. Cytuna Autism Society (2020) a hyn gan ddwedant nhw fod plant sydd ag Awtistiaeth yn gweld en anodd datblygu perthnasoedd gyda phobl newydd a bod yn cymryd llawer o amser ac ymdrech i gymdeithasu gyda phobl sydd o’i gwmpas (Autism Society, 2020). 
Gwerthusiad
    Yn ystod y bennod yma byddaf yn gwerthuso fy ymyrraeth trwy drafod y cryfderau a chyfyngiadau posib cynnal sesiynau Therapi Lego. Mae yna lawer o gryfderau rydw i yn barod wedi cyfeirio ato fel er enghraifft mae Therapi Lego yn helpu datblygu sgiliau cymdeithasol y plant, sef y prif bwrpas dewisais i’r ymyrraeth yma ar gyfer datblygiad Aled. Mae’n hanfodol bod pant, yn enwedig Aled, yn datblygu ei sgiliau cymdeithasol er mwyn paratoi nhw ar gyfer bywyd pob dydd. Cytuna Bandura (1973) a hyn oherwydd dywed ef fod dysgu cymdeithasol yn helpu’r plant dysgu sut i ymddwyn yn gywir, datblygu’r agwedd gywir ac ymateb yn emosiynol. Hefyd mae dysgu yn y ffurf yma yn rhoi pwyslais ar bwysigrwydd dysgu trwy weld fel bod y plant yn modelu’r fath o ymddygiad cymdeithasol maen nhw’n gweld (Bandura, 1973, t.8). Hyn yw beth fydd yn digwydd yn ystod y sesiynau Therapi Lego gan fod y plant yn arsylwi’r aelodau eraill a dysgu oddi wrthyn nhw. Gwelais sefyllfa debyg i hyn yn ystod fy mhrofiad o weithio mewn ysgolion lle’r oedd y plant oedd yn ymddwyn yn dda ac yn cael ei clodi, roedd y plant arall yn ceisio gwneud yr un peth er mwyn cael ei clodi ei hunain trwy fodelu ymddygiad aelod arall yn ei dosbarth. Cryfder arall yw bod y plant yn creu perthnasoedd newydd gyda’r plant arall gall datblygu i fod yn gyfeillgarwch yn y pen draw. Mae’n hanfodol bod Aled yn cael profiad o ddysgu sut i wneud ffrindiau oherwydd dydy ef ddim yn cymysgu gyda’r plant arall yn ei dosbarth ac yn hytrach mae’n chwarae ar ben ei hunain. Creda Vygotsky (1934) bod rhyngweithio cymdeithasol yn ffactor effeithiol iawn gyda datblygiad gwybyddol. Nododd gall cymdeithasu gydag eraill gwella sgiliau cof, sylw a datrys problemau (Vygotsky, 1934, t.40). 
    Yn amlwg mae yna gyfyngiadau gyda’r ymyrraeth yma hefyd fel er enghraifft diffyg adnoddau. Does dim gan bob ysgol offer ar gyfer cynnal sesiynau Therapi Lego felly efallai bydd angen archebu’r adnoddau sydd eu hangen. Gall datrys y cyfyngiad yma trwy ofyn i rieni neu aelodau staff os oes unrhyw offer Lego gallen nhw rhoi i ddefnyddio yn ystod y sesiynau neu ddefnyddio offer sydd gan yr ysgol yn barod fel blociau adeiladu yn lle. Pwynt arall yw sicrhau bod digon o amser gan yr ysgol a digon o staff i gymryd y sesiynau. Arweinia hyn at broblemau cost hefyd oherwydd mae ysgol Aled yn fach gyda dim llawer o blant felly rhaid ystyried anhawster hyfforddi’r athrawon ar ôl oriau ysgol. Os nad yw hyn yn bosib gallen nhw cynnal y sesiynau unwaith pob mis yn lle fel bydd hyn yn lleihau straen arian i’r ysgol. Gan fod y sesiynau yn cael ei chynnal ar ôl oriau ysgol gall bod yn anodd i rieni neu ofalwyr gasglu ei phlentyn yn enwedig rhiant Aled oherwydd mae hi yn rhiant sengl. Gallen ni trefnu trafnidiaeth i fynd ar blant gartref ar ôl Therapi Lego, ond bydd hyn yn costio’r ysgol arian felly gallen ni trefnu’r sesiynau o gwmpas pryd bydd orau ar gyfer y rhieni neu ofalwyr. Yn olaf, gyfyngiad sydd yn sefyll allan i mi yw’r posibilrwydd o Aled neu un o’r plant arall ymateb yn wael i rywbeth fel er enghraifft pobl newydd, gweithgaredd newydd neu gymdeithasu gydag eraill. Fel rydw i wedi sôn yn gynharach mae plant sydd ag Awtistiaeth ddim yn hoff iawn o newid a gall newid man iawn achosi ymateb negatif lle bydd y plentyn yn strancio, gweiddi ac ymddygiad ymosodol (Matson, 2009, t.1). Cytuna (Attwood, 2003) a hyn oherwydd dywed ef fod plant sydd ag Awtistiaeth methu prosesu rhyngweithio’n gymdeithasol gan nad ydyn nhw yn sicr sut i gyfranogi tuag at sgwrs (Attwood, 2003, t.7). Mae yna nifer o wahanol strategaethau i ddelio gyda’r ymddygiad yma fel dulliau ymlacio, cymryd sylw oddi wrth beth sydd yn drysu nhw ac osgoi sefyllfaoedd sydd yn cynhyrfu nhw. Yn ôl (Ryan, 2010) y dull orau i ddelio gydag emosiynau gyda phlant sydd ag Awtistiaeth yw cymryd seibiant yn aml wrth wneud y gweithgaredd er mwyn osgoi gorlwytho ac anghyfforddusrwydd (Ryan, 2010, t.869). Cytuna (Gray, 1994) a hyn gan ddywed ef fod tynnu’n ôl o gymdeithasu ac unigolyddiaeth yn strategaethau poblogaidd sydd yn cael ei defnyddio i helpu plant ymdopi gyda sefyllfaoedd cymdeithasol nad ydyn nhw yn gyfarwydd â (Gray, 1994, t.284). 
Goblygiadau
    Yn ystod y bennod yma, byddaf yn trafod goblygiadau ar gyfer addysgu a dysgu sef sut bydd Therapi Lego yn helpu Aled gwneud cynnydd yn ei datblygiad a sut bydd hyn yn effeithio ar ddulliau addysgu dewisais ar gyfer dy ymyrraeth. Felly, yn gyntaf wrth i Aled mynychu yn y sesiynau Therapi Lego mi fydd ef yn datblygu ar ei sgiliau cymdeithasu, rhannu a rhyngweithio gydag eraill. Eto, mae’n hanfodol pob plant sydd ag Awtistiaeth yn enwedig yn ymarfer y sgiliau yma oherwydd ei anhwylder mae ganddyn nhw anhawster delio gyda sefyllfaoedd cymdeithasol (Bauminger, 2002, t.283). Yr amcan yw bod Aled yn cyrraedd cam gynnydd dau trwy gymryd rhan yn y sesiynau gan fod e far cam gynnydd un ar hyn o bryd. Fel siaradais i amdano yn fy mhrif gorff, golyga hyn bydd Aled yn ‘siarad yn bwrpasol i gyfrannu at drafodaeth grwp, gan rannu syniadau a gwybodaeth’ a ‘dechrau gofyn ac ateb cwestiynau am yr hyn a ddywedwyd/a glywyd/a welwyd’ (Llywodraeth Cymru, 2020). Yn amlwg bydd hyn yn cael effaith ar y dulliau addysgu sydd yn cael ei defnyddio ar gyfer yr ymyrraeth yma. Noda Heflin (2011) bod nad oes un dull addysgu sydd yn gweithio ar gyfer pob plant sydd ag Awtistiaeth ond y ddau ddull fwyaf effeithiol yn ôl ef yw atgyfnerthu positif a chyfathrebu un wrth un wrth esbonio rhywbeth (Heflin, 2011, t.120). Gallen ni defnyddio’r dulliau yma yn ystod y sesiynau Therapi Lego trwy ddefnyddio lluniau i esbonio’r cyfarwyddiadau i wneud yn hawsach i’r plant deall ac osgoi straen. Hefyd yn amlwg bydd yna lawer o atgyfnerthu positif yn ystod y sesiynau i helpu’r disgyblion teimlo’n dda amdano ei hunain a bod nhw wedi llwyddo (Hardy, 2020, t.95). 
Diweddglo
    Pwrpas y bennod yma yw crynhoi fy nhrafodaeth at ei gilydd a nodi’r camau nesaf ystyriais ar gyfer Aled a’r staff. Wrth edrych yn ôl ar fy ngwaith ymchwil teimlaf fy mod i wedi dewis yr ymyrraeth gywir a fwyaf addas ar gyfer cefnogi datblygiad cymdeithasol Aled oherwydd holl bwrpas Therapi Lego yw ymarfer a datblygu sgiliau cymdeithasu a gweithio gydag eraill (LeGoff, 2004). Rhoddwyd Therapi lego y cyfle perffaith i Aled dysgu sut i sgwrsio gydag eraill a chreu perthnasoedd newydd gyda phlant eraill gan fod hyn yn rhan fawr o fywyd ysgol y plant. Ar gyfer cynnydd, bydd targedau bach yn cael ei gosod i Aled cyrraedd pob sesiwn fel er enghraifft rhannu gydag eraill, dechrau sgwrs neu helpu aelodau arall. Pwrpas hyn yw er mwyn sicrhau bod datblygiad ar y trywydd iawn a chynnal gweithgareddau yn seiliedig ar beth mae angen iddyn nhw ddatblygu (Watch me, 2021). Mae Aled yn gweithio ar cam gynnydd un ar y foment a’r bwriad yw iddo ef cyrraedd gam gynnydd dau wrth iddo ef mynychu yn y sesiynau. O ran weddill yr ysgol, bydd y sesiynau ar agor ar gyfer unrhyw blentyn arall sydd eisiau cymryd rhan. Teimlaf bydd hyn yn helpu Aled i gymysgu gyda phlant mae ef yn gyfarwydd gydag a chreu perthnasoedd newydd o fewn yr ysgol fel gwnes i sôn amdano yn barod. Dywed Ringland (2019) bod hyn yn effeithiol gan fod yn helpu’r plant deall sut mae ei gilydd yn gweithio o ran cymdeithasu a gwaith. Yna bydden nhw yn addasu i beth bydd orau ar gyfer yr unigolyn arall (Ringland, 2019, t.288). Cytuna Koegel (2012) a hyn gan ddywed hi fod hyn yn ddull llwyddiannus iawn yn datblygu sgiliau cymdeithasol plant sydd ag Awtistiaeth oherwydd mae’n galluogi nhw i siarad am bethau maen nhw’n cael yn gyffredin neu wneud ei hoff weithgareddau mewn amgylchedd hamddenol (Koegel, 2012, t.2). 
[bookmark: _GoBack]    Yn ogystal â hyn, gall rhieni mynychu’r sesiynau Therapi Lego hefyd os ydyn nhw’n dymuno. Teimlaf bydd hyn yn helpu ymlacio’r plant trwy gydol y sesiwn trwy gael wyneb cyfarwydd yna. Yn ychwanegol bydden nhw gyda mwy o ddealltwriaeth ynghlyn a sut i ddelio gyda’i phlentyn. Nododd Santiago (2016) bod plant sydd ag Awtistiaeth yn fwy tebygol o gael allbwn positif yn ei waith os oes ganddyn nhw gymorth rhiant neu ofalwyr (Santiago, 2016, t.2). Yn nhermau hyfforddiant i’r athrawon bydd angen iddyn nhw gymryd cwrs ynghlyn a sut i gynnal y sesiynau Therapi Lego er mwyn sicrhau bod nhw yn cwrdd â phob amcan sydd yn cael ei disgwyl. Dim ond un sesiwn bydd a gallen nhw gwneud hyn ar lein neu yn gorfforol (Blu Club, 2020). Ffordd yma bydd Aled a’r holl blant arall yn cael y mwyaf allan o’r sesiynau ac yn derbyn y cymorth cywir i helpu datblygu ei sgiliau cymdeithasu. 

